Torek, 12. 5. 2020

Podaljšano bivanje, 3., 4. in 5.r.

Pozdravljeni učenci,

Upam, da ste dobro! Delavni in ustvarjalni !

Pošiljam vam predloge za današnji popoldan!

Ostanite zdravi!

Učiteljica Suzana

1. USTVARJAMO

**DOMAČ PLASTELIN**

A si vedel, da si lahko sam narediš plastelin? Če te zanima gnetenje, oblikovanje in ustvarjanje z rokami, poskusi.

Sestavine za domači plastelin:

* 1 skodelica moke
* pol skodelice soli
* 1 skodelica vode
* barva za hrano (po želji)

Vse sestavine daj v posodo in dobro pregneti. Plastelin shraniš v vrečko,

kjer bo počakal kakšen teden. Želim ti veliko ustvarjalnosti.

 



**SLADOLEDNE LUČKE**



Sladoledne lučke, ki jih pripravimo sami so pisane ter okusne in zdrave. Uporabite lahko sestavine, ki jih imate doma in se poigrate z okusi in barvnimi kombinacijami.

Sestavine:

* poljubno sadje
* banane
* po želji še med za sladilo

Postopek:

Pri domačih sladolednih lučkah si lahko privoščimo poljubne kombinacije okusov. Najprej olupimo in narežemo izbrano sadje. Damo ga v skledico, ki naj bo tako velika, da ga lahko pretlačimo s paličnim mešalnikom. Uporabimo lahko samo eno vrsto sadja naenkrat, le h kiviju dodamo malo banane. Pazimo, da vsako sadje pretlačimo v svoji skledici in jih med seboj ne mešamo, da bodo naše sladoledne lučke sestavljene iz plasti različnih barv.

Ko imamo v posameznih skledicah pripravljeno sadje, po plasteh sestavimo sladoledne lučke.

Ko se želimo posladkati z domačimi sladolednimi lučkami, modelček potopimo v vročo vodo ali ga za nekaj sekund držimo pod curkom vroče vode iz pipe, da bomo lučko lažje odstranili iz modelčka.

Želim vam dober tek!

1. TELOVADBA Z BALONI

Ne pozabi na gibanje, gibanje…

<https://www.youtube.com/watch?v=vY0xas8cSjM>